A Tomboy beállítása jegyzetek szinkronizálására.
Paul Cutler
pcutler@gnome.org

# Szinkronizálás beállítása

# Szinkronizálás engedélyezése

A Tomboy képes jegyzeteinek szinkronizálására több számítógép között. Ez lehetővé teszi a jegyzetek biztonsági másolatának másik számítógépen tartását, vagy a jegyzetek megosztását több számítógép között, hogy mindig elérhesse azokat.

A szinkronizálást engedélyezheti a Tomboy beállításai megnyitásával a jobb egérgombbal kattintva a panelen, tálcán vagy dokkon lévő Tomboy ikonra, és a Beállítások menüpont, majd a Szinkronizálás lap kiválasztásával. Megnyithatja a Tomboy beállításait a Keresés minden jegyzetben ablakból is. Itt a menüből válassza a Szerkesztés Beállítások menüpontot.

# Jegyzetütközés kezelése

Beállíthatja a Tomboy alapértelmezett viselkedését ütköző jegyzetek felfedezése esetén. Ez akkor történhet meg, ha jegyzeteit nem szinkronizálja rendszeresen.

A Beállítások ablakban nyomja meg a Speciális gombot. Három lehetőség közül választhatja ki az ütközések kezelésének alapértelmezett módját:

Mindig kérdezzen. Ez az alapbeállítás; ha a Tomboy ütközést észlel, mindig rákérdez, hogy átnevezi-e a helyi jegyzetet, vagy felülírja a helyi jegyzetet a kiszolgáló által tárolttal.

Nevezze át a helyi jegyzetet. Ha ezt választja, akkor a Tomboy automatikusan lecseréli a jegyzetet a távoli számítógépről származó másolattal, és átnevezi a helyi jegyzetet, hogy ne veszítse el a jegyzet információit.

Cserélje a helyi jegyzetet a kiszolgálón találhatóra. Ha ezt választja, akkor a Tomboy szinkronizáláskor felülírja a számítógépen levő jegyzetet a távoli gépen lévő jegyzettel.

A jegyzet automatikus felülírása végleges. A helyi jegyzetet lecseréli a távoli gépen lévő másolat, és a szinkronizálás előtt rajta lévő összes információ elvész.

# WebDavot használó szinkronizálás beállítása

A jegyzetek WebDAV kiszolgálóval való szinkronizálásához telepíteni kell a wdfs FUSE fájlrendszert. A FUSE beállításához nézze meg operációs rendszere dokumentációját. A GNOME kulcstartónak is telepítve kell lennie.

Válassza a Szolgáltatás legördülő lista WebDAV pontját. Adja meg a kiszolgáló kapcsolatinformációit, és nyomja meg a Mentés gombot. Ezzel be is fejezte a jegyzetek szinkronizálásának előkészítését.

# SSH-t használó szinkronizálás beállítása

Jegyzetei SSH-kiszolgálóval való szinkronizálásához az sshfs FUSE fájlrendszerre lesz szüksége. A FUSE beállításához nézze meg operációs rendszere dokumentációját. Az SSH-kiszolgáló fiókjához szüksége lesz egy SSH-kulcsra is, amelyet a Seahorse, más néven Jelszavak és titkosítási kulcsok alkalmazással állíthat elő.

A több számítógép között szinkronizálandó jegyzetek tárolására javasolt egy harmadik számítógép vagy kiszolgáló használata távoli számítógépként.

Nyissa meg a Jelszavak és titkosítási kulcsok alkalmazást az Alkalmazások Kellékek Jelszavak és titkosítási kulcsok menüpont kiválasztásával. Kattintson a kulcsára, és válassza a Távoli SSH kulcs beállítása menüpontot, majd a Számítógép neve mezőben adja meg azon számítógép tartománynevét vagy IP-címét, amelyre szinkronizálni szeretne. A Bejelentkezési név mezőben adja meg a távoli számítógép felhasználónevét, és nyomja meg a Beállítás gombot. Amikor a program kéri, adja meg jelszavát, és a kulcs beállítása befejeződik.

A Tomboyban válassza a Szolgáltatás legördülő lista SSH elemét. Adja meg a kiszolgáló kapcsolatinformációit, és nyomja meg a Mentés gombot. A Mappaútvonal elhagyható, és egy üres mappára kell mutatnia. Ezzel be is fejezte a jegyzetek szinkronizálásának előkészítését.

# Helyi mappába való szinkronizálás beállítása

Jegyzeteit szinkronizálhatja helyi mappába is, ha az a mappa elérhető más rendszereken, vagy egy távoli kiszolgáló helyi csatolási pontja.

A Szolgáltatás legördülő listából válassza a Helyi mappa elemet. Válassza ki a szinkronizáláshoz használandó Mappaútvonalat, és nyomja meg a Mentés gombot. Ezzel be is fejezte a jegyzetek szinkronizálásának előkészítését.